**ข่าวประชาสัมพันธ์**

องค์การบริหารส่วนตำบลโรงเข้ ขอเชิญประชาชนผู้เกี่ยวข้อง แจ้งแสดงตนการดำรงชีวิตอยู่ เพื่อยืนยันสิทธิการรับเงินเบี้ยยังชีพผู้สูงอายุ/เบี้ยความพิการ ประจำปีงบประมาณ พ.ศ. 2564 ณ องค์การบริหารส่วนตำบลโรงเข้ ใน วัน/เวลา ราชการ ตั้งแต่วันที่ 1 - 30 กันยายน 2563

               ตามที่องค์การบริหารส่วนตำบลโรงเข้ จะดำเนินการจ่ายเงินเบี้ยยังชีพผู้สูงอายุและเบี้ยความพิการ และผู้ป่วยเอดส์ ประจำปีงบประมาณ พ.ศ. 2564 (เดือนตุลาคม 2563 - กันยายน 2564) ตามระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 (ฉบับที่ 2) พ.ศ. 2560 (ฉบับที่ 3) พ.ศ. 2561 และตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. 2553 (ฉบับที่ 2) พ.ศ. 2559 โดยผู้สูงอายุ/คนพิการ ต้องมาแสดงตนการดำรงชีวิตอยู่ เพื่อยืนยันสิทธิการรับเงินดังกล่าว ต่อองค์กรปกครองส่วนท้องถิ่น องค์การบริหารส่วนตำบลโรงเข้ จึงขอประชาสัมพันธ์ ไปยังประชาชนผู้เกี่ยวข้อง ดังนี้

               การแจ้งแสดงตนการดำรงชีวิตอยู่ เพื่อยืนยันสิทธิการรับเงินเบี้ยยังชีพผู้สูงอายุ/เบี้ยความพิการ และผู้ป่วยเอดส์ ประจำปีงบประมาณ พ.ศ. 2564

สำนักงานปลัดองค์การบริหารส่วนตำบลโรงเข้ ขอแจ้งให้ผู้สูงอายุ/คนพิการผู้ป่วยเอดส์ ที่รับเงินเบี้ยยังชีพผู้สูงอายุ/เบี้ยความพิการและผู้ป่วยเอดส์ มาแสดงตนเพื่อยืนยันสิทธิในการรับเงินฯ รายละเอียดดังนี้

1 .แสดงตน ณ ศาลากลางหมู่บ้านแต่ละหมู่ ในวันที่ 17 กันยายน 2563 (รายละเอียดตามตารางแนบท้าย )

2.แสดงตน ณ สำนักงานปลัด องค์การบริหารส่วนตำบลโรงเข้ ระหว่างวันที่ 1-30 กันยายน 2563 เวลา 08.30-16.30 น.  (ในวันและเวลาราชการ)

**หลักฐานประกอบด้วย**...

* กรณีแสดงตนด้วยตนเอง ให้นำบัตรประชาชน/บัตรประจำตัวคนพิการและสมุดบัญชีเงินฝากฯ  
  ตัวจริงมายื่นต่อเจ้าหน้าที่
* กรณีแสดงตนแทน ให้ถ่ายสำเนาบัตรประชาชนของผู้สูงอายุ/บัตรประจำตัวคนพิการ สำเนาบัตรประชาชนของผู้แทนและสำเนาสมุดบัญชีเงินฝาก มายื่นต่อเจ้าหน้าที่

ตารางกำหนดการรับแสดงตนการดำรงชีวิตอยู่

ของผู้มีสิทธิรับเงินเบี้ยยังชีพผู้สูงอายุ ผู้พิการ และผู้ป่วยเอดส์

ประจำปีงบประมาณ 2564

|  |  |  |  |
| --- | --- | --- | --- |
| วันที่ | เวลา | ชื่อหมู่บ้าน | หมายเหตุ |
| 17 กันยายน 2563 | 8.30-10.00 น. | ศาลาหมู่ 2 บ้านนาฉอก |  |
| 10.00-11.00 น. | ศาลาหมู่ 1 บ้านหนองกาทอง |  |
| 11.00-12.00 น. | ศาลาหน้าวัดวังบัว |  |
| 13.00-14.00 น. | ศาลาหมู่ 5 บ้านหัวโรง |  |
| 14.00-15.00 น. | ศาลาหมู่ที่ 3 บ้านลาดโพธิ์ |  |
| 15.00-16.00 น. | ศาลาหมู่ที่ 4 บ้านเหมืองหาม |  |
|  | 8.30.00-9.00 น. | ศาลาหมู่ที่ 4 บ้านใหม่ |  |
| 9.30-10.30 น. | ศาลาหมู่ที่ 2 บ้านดอนข่อย |  |
| 10.30-11.30 น. | ศาลาหมู่ที่ 1 บ้านท้ายหลวง |  |
| 13.00-14.30 น. | ศาลาหมู่ที่ 2 บ้านสะพานไกร  บ้านดอนโตนด |  |
| 14.30-16.00 น. | ณ อบต.โรงเข้ ( ม.3 บ้านดอนแจง) |  |
| 1-30 กันยายน 2563 | 08.30-16.30 น. | ณ องค์การบริหารส่วนตำบลโรงเข้ |  |